2
ועדת העבודה הרווחה והבריאות
13/7/2004
[bookmark: _GoBack]הכנסת השש-עשרה									נוסח לא מתוקן
מושב שני




פרוטוקול מס' 223
מישיבת ועדת העבודה הרווחה והבריאות
יום שלישי כ"ד בתמוז התשס"ד (13 ביולי 2004), שעה 11:30




סדר היום: הצעת חוק שוויון לאנשים עם מוגבלות (תיקון), התשס"ד-2004  - ח"כ שאול יהלום




נכחו:

חברי הוועדה:
				שאול יהלום – היו"ר

מוזמנים:
				עו"ד דן אורנשטיין		- משרד המשפטים
				עו"ד נטע דגן			- ארגון "בזכות"
				בלהה ברג			- נציבות שוויון זכויות לאנשים עם מוגבלות
				נעמי מורביה			- מטה מאבק הנכים
				ניסים מורביה		- מטה מאבק הנכים
				יואב קריים			- מטה מאבק הנכים











יועצת משפטית:		ג'ודי וסרמן

מנהל/ת הוועדה:		וילמה מאור

הצעת חוק שוויון לאנשים עם מוגבלות (תיקון), התשס"ד-2004  - ח"כ שאול יהלום

היו"ר שאול יהלום:

	 בוקר טוב אני מתכבד לפתוח את ישיבת הוועדה העבודה הרווחה והבריאות אנחנו עוסקים בחוק שוויון זכויות לאנשים עם מוגבלות, שהיא הצעת חוק פרטית שלי. סעיף 9 לחוק זכויות לאנשים עם מוגבלות קובע כי במקומות עבודה פרטיים שבהם מועסקים מעל 25 עובדים יש לפעול לקידום הייצוג ההולם לעובדים עם מוגבלות.

 סעיף 9 הוגבל לשבע שנים מיום פרסום החוק. לפיכך, מאחר והחוק פורסם ב- 98, הסעיף מתבטל ב- 2005. היות ואנחנו רואים שלא נעשה ממש בנושא של סעיף 9, אנחנו רוצים בהצעת החוק הזו להאריך את סעיף 9.  

בהצעת החוק המקורית שלי בקריאה טרומית, הצעתי שזו בכלל לא תהיה הוראת שעה, לא 7 ולא 12, אלא שזה יהיה סעיף קבוע בחוק, הממשלה לא הסכימה לזה והיא דרשה הארכה לחמש שנים, לכן כתוב בחוק 12, כי שבע ועוד חמש זה 12. כדי להעביר את החוק התחייבתי  להסכים עם הממשלה. 

ההצעה כיום היא להמשיך את סעיף 9 לעוד חמש שנים ונקווה שבעוד חמש שנים נאריך הלאה ותהיה לנו ממשלה יותר נוחה. האם יש הערות?

דן אורנשטיין:

	 לגופו של עניין אין לי הערות, ומה שאמר אדוני היו"ר תואם את עמדת הממשלה, רק שראיתי שבנוסח הכחול, ואדוני היו"ר חזר על כך, שסעיף 9 חל  על מקומות פרטיים ואם אנחנו מדייקים, יותר נכון לומר שסעיף 9 מתייחס למעסיקים של מקומות עבודה שיש בהם יותר מ- 25 עובדים שחוק שירות המדינה לא חל עליהם. זה אומר שזה כולל מעסיקים מהמגזר הציבורי הרחב, התאגידים הסטטוטורים והחברות הממשלתיות, שהם לא מקומות עבודה פרטיים.


שאול יהלום:

	 אם אין עוד הערות אני מאשר את החוק לקריאה שניה ושלישית החוק אושר תודה לכולם.

הישיבה ננעלה בשעה 12:00

